gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3875, del 10-11-2000 (2000/8998)

Informació pública de l'estudi de detall per al polígon industrial Puente Alto, parcel·les 59 i 60. Planejament 13/2000.
------------------------------------------------------------------------------------------------------------------------

### Dades del document

Número de DOGV
:   3875

Data del DOGV
:   10-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8998


Organisme emissor
:   Ajuntament d'Orihuela

Tipus de document
:   Anunci

Informació pública de l'estudi de detall per al polígon industrial Puente Alto, parcel·les 59 i 60. Planejament 13/2000. [2000/Q8998]
  
Pronimur 2000, SL, ha presentat en aquest ajuntament un estudi de detall per al polígon industrial Puente Alto, parcel·les 59 i 60, del Pla General Municipal d'Ordenació Urbana d'aquest terme municipal.
  
Mitjançant aquest edicte, s'anuncia l'obertura d'un període d'informació pública de vint (20) dies, comptadors des de l'endemà de la publicació en el Diari Oficial de la Generalitat Valenciana, de la documentació corresponent a aquest estudi de detall.
  
Qualsevol persona podrà comparéixer a l'expedient per a examinar la documentació i formular, si escau, al·legacions.
  
Tot això de conformitat amb el que s'estableix en l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Així mateix es fa saber que aquest anunci es publica igualment a l'efecte establit en l'article 59.4 de la Llei de Règim Jurídic de les Administracions Públiques i del Procediment Administratiu Comú, per a les persones interessades que siguen desconegudes o amb domicili ignorat.
Diari Oficial de la Generalitat Valenciana


Sumari del DOGV 3902, del 21-12-2000 (2000/9804)

Informació pública de la sol·licitud d'expedició de duplicat de títol acadèmic de Juan Antonio Ruiz Defez.
----------------------------------------------------------------------------------------------------------

### Dades del document

Número de DOGV
:   3902

Data del DOGV
:   21-12-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/9804


Organisme emissor
:   Conselleria de Cultura i Educació

Tipus de document
:   Anunci

Informació pública de la sol·licitud d'expedició de duplicat de títol acadèmic de Juan Antonio Ruiz Defez. [2000/F9804]
  
El senyor Juan Antonio Ruiz Defez ha sol·licitat, per pèrdua de l'original, l'expedició de duplicat del títol de Graduat Escolar, les dades del qual s'indiquen a continuació.
  
Titular del document: Juan Antonio Ruiz Defez, nascut el 16 de novembre de 1961 a València, província de València, amb DNI número 50330722.
  
Tipus de document: Graduat Escolar, expedit pel Ministeri d'Educació i Cultura el dia 30 de setembre de 1976, i registrat en el llibre 4, foli 000, número 26290.
  
Centre docent que lliurà l'original: Academia Jardín de València.
  
La qual cosa es fa pública en compliment de l'Ordre de 24 d'agost de 1988, del Ministeri d'Educació i Cultura, perquè els possibles interessats puguen presentar les reclamacions oportunes, davant la directora de la Direcció Territorial de Cultura i Educació de València, carrer de Gregorio Gea, 14, en el termini de 30 dies comptats des de la publicació d'aquest anunci.
Diari Oficial de la Generalitat Valenciana


Sumari del DOGV 3860, del 19-10-2000 (2000/7971)

RESOLUCIÓ de 2 d'octubre de 2000, de la Universitat d'Alacant, per la qual es nomena catedràtic d'universitat (A0658), en l'àrea de coneixement d'Òptica, el senyor José Carlos Illueca Contri.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3860

Data del DOGV
:   19-10-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/7971


Organisme emissor
:   Universitat d'Alacant

Tipus de document
:   Resolució

RESOLUCIÓ de 2 d'octubre de 2000, de la Universitat d'Alacant, per la qual es nomena catedràtic d'universitat (A0658), en l'àrea de coneixement d'Òptica, el senyor José Carlos Illueca Contri. [2000/X7971]
  
Segons el que es disposa en el Reial Decret 1.888/1984, de 26 de setembre, i el Reial Decret 898/1985, de 30 d'abril, i a proposta de la comissió docent jutjadora del concurs convocat per Resolució d'aquesta Universitat d'Alacant, de 25 de novembre de 1999 (BOE de 16 de desembre), es nomena catedràtic d'universitat (A0658), en l'àrea de coneixement d'Òptica, departament Interuniversitari d'Òptica, el senyor José Carlos Illueca Contri.
  
Alacant, 2 d'octubre de 2000.- El rector, en funcions: Salvador Ordóñez Delgado.
Diari Oficial de la Generalitat Valenciana


Sumari del DOGV 3684, del 09-02-2000 (2000/738)

Notificació a les persones interessades de la resolució d’expedient administratiu de desnonament, per no destinar-se els habitatges a domicili habitual i permanent pels seus titulars (Expedient V-Danu-25/1999).
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3684

Data del DOGV
:   09-02-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/738


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a les persones interessades de la resolució d'expedient administratiu de desnonament, per no destinar-se els habitatges a domicili habitual i permanent pels seus titulars (Expedient V-Danu-25/1999). [2000/F738]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per mitjà d'aquesta notificació es comunica a les persones interessades que s'indica la resolució de desnonament administratiu per no destinar els habitatges a domicili habitual i permanent.
  
Les persones interessades, per a coneixement i constància del contingut íntegre de l'expedient, podran comparèixer a les oficines de l'Institut Valencià d'Habitatge, SA, situades a l'avinguda de la Plata, número 50, baixos, de València, en horari de 09.00 a 13.00 hores, de dilluns a divendres, excepte festius, i es disposa d'un termini, a tal fi, de 15 dies hàbils.
  
Expedient: V-Danu-025/1999.
  
Codi de l'habitatge: 5661778593.
  
Adreça: L'Horta, número 7, porta 9.
  
Població: Paiporta.
  
Adjudicatària: Josefa Gómez Espinar.
  
Règim de cessió: arrendament.
  
Data de la resolució: 21 de gener de 2000.
Diari Oficial de la Generalitat Valenciana


Sumari del DOGV 3741, del 03-05-2000 (2000/3154)

Informació pública de la subhasta de 825 armes.
-----------------------------------------------

### Dades del document

Número de DOGV
:   3741

Data del DOGV
:   03-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/3154


Organisme emissor
:   Comandància de la Guàrdia Civil de València

Tipus de document
:   Anunci

Informació pública de la subhasta de 825 armes. [2000/M3154]
  
La 601ª Comandància de la Guàrdia Civil (València) anuncia la subhasta de 825 armes el dia 10 de juny de 2000, pel sistema de plec tancat, en l'aquarterament de l'esmentada comandància, carrer de Calamocha, número 4. Les armes a subhastar s'exposaran al públic en el dit aquarterament els dies 5, 6, 7 i 8 del mes esmentat, de 09.00 a 13.00 hores.
Diari Oficial de la Generalitat Valenciana


Sumari del DOGV 3782, del 29-06-2000 (2000/5458)

CORRECCIÓ d'errades de la Resolució de 25 de maig de 2000 del Rectorat de la Universitat de València, per la qual van ser nomenades funcionàries de carrera les persones que han superat les proves selectives d'accés al grup D d'administració general per promoció interna d'aquesta universitat, convocades per la Resolució de 23 d'abril de 1999 (DOGV de 26.05.1999).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3782

Data del DOGV
:   29-06-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/5458


Organisme emissor
:   Universitat de València

Tipus de document
:   Correcció d'errades

CORRECCIÓ d'errades de la Resolució de 25 de maig de 2000 del Rectorat de la Universitat de València, per la qual van ser nomenades funcionàries de carrera les persones que han superat les proves selectives d'accés al grup D d'administració general per promoció interna d'aquesta universitat, convocades per la Resolució de 23 d'abril de 1999 (DOGV de 26.05.1999). [2000/M5458]
  
Advertida una errada material en la publicació de la Resolució del 25 de maig de 2000 d'aquesta universitat (DOGV núm. 3.764 del dia 05.06.2000), cal efectuar la següent correcció:
  
En la pàgina 10916, en l'apartat primer de la versió castellana, on diu:
  
«Nombrar funcionarios de carrera del grupo B, administración general, de la Universitat de València, a los aspirantes aprobados que se indican en el anexo I de esta resolución.»;
  
Ha de dir:
  
«Nombrar funcionarios de carrera del grupo D, administración general, de la Universitat de València, a los aspirantes aprobados que se indican en el anexo I de esta resolución.»
Diari Oficial de la Generalitat Valenciana


Sumari del DOGV 3735, del 20-04-2000 (2000/3149)

Informació pública de la convocatòria de l'assemblea general ordinària de socis.
--------------------------------------------------------------------------------

### Dades del document

Número de DOGV
:   3735

Data del DOGV
:   20-04-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/3149


Organisme emissor
:   Caja Rural de Villar, SCOOP Crèd.

Tipus de document
:   Anunci

Informació pública de la convocatòria de l'assemblea general ordinària de socis. [2000/M3149]
  
El Consell Rector d'aquesta Caja Rural de Villar, en sessió del dia 24 de març de 2000, va acordar convocar assemblea general ordinària de socis, amb caràcter d'extraordinària, per al pròxim dia 12 de maig, a les 22.00 hores en primera convocatòria i a les 22.30 hores en segona, que tindrà lloc al saló d'actes d'aquesta caixa rural, situat al carrer de Las Cruces, número 33, per a tractar el següent
  
Ordre del dia
  
1. Aprovació, si escau, dels estats financers (balanç, inventari, compte de resultats i informe d'auditoria) corresponents a l'exercici de 1999.
  
2. Proposta de distribució dels resultats de l'exercici 1999 i aprovació, si escau.
  
3. Liquidació del pressupost de la reserva de formació i promoció cooperativa de 1999 i pla d'inversions i despeses per a l'exercici actual.
  
4. Nomenament d'auditors per als pròxims exercicis.
  
5. Designació de dos socis per a aprovar l'acta d'aquesta assemblea.
  
6. Precs i preguntes.
  
Es fa constar als socis que es troben a la seua disposició, al domicili social, carrer de Las Cruces, número 33, on podran ser examinats, els estats financers (balanç públic, compte de resultats, proposta de distribució), informes d'auditoria i gestió així com els altres documents que han de ser sotmesos a l'aprovació de la Junta General, i que podran sol·licitar, per escrit, el lliurament o l'enviament gratuït d'aquests.
  
Villar del Arzobispo, 10 d'abril de 2000.- El president: Vicente A. López García.
Diari Oficial de la Generalitat Valenciana


Sumari del DOGV 3876, del 13-11-2000 (2000/8963)

Informació pública de l'estudi de detall per a l'ordenació de volums de l'illa limitada pels carrers de Quatretondeta, Famorca, Benifallim i General Espartero d'Alacant.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3876

Data del DOGV
:   13-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8963


Organisme emissor
:   Ajuntament d'Alacant

Tipus de document
:   Anunci

Informació pública de l'estudi de detall per a l'ordenació de volums de l'illa limitada pels carrers de Quatretondeta, Famorca, Benifallim i General Espartero d'Alacant. [2000/M8963]
  
L'alcaldia presidència i, en el nom d'aquesta, el regidor delegat d'Urbanisme, amb data 27 de setembre de 2000, ha dictat la següent resolució:
  
Sotmetre a informació pública, per un termini de 20 dies, comptat des de la publicació d'aquest edicte en el Diari Oficial de la Generalitat Valenciana, l'estudi de detall per a l'ordenació de volums de l'illa limitada pels carrers de Quatretondeta, Famorca, Benifallim i General Espartero d'Alacant.
  
Cosa que es publica perquè en prengueu coneixement, significant que l'expedient podrà ser examinat en l'Oficina Municipal d'Informació Urbanística, situada al carrer de Sant Nicolau, 2, i que, durant l'indicat termini podran presentar-se al·legacions; tot això de conformitat amb el que disposen els articles 45.2.b i 46.3 de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3776, del 21-06-2000 (2000/5170)

Informació pública del projecte del pla general d'El Toro, de l'estudi d'impacte ambiental i del catàleg d'espais protegits.
----------------------------------------------------------------------------------------------------------------------------

### Dades del document

Número de DOGV
:   3776

Data del DOGV
:   21-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5170


Organisme emissor
:   Ajuntament d'El Toro

Tipus de document
:   Anunci

Informació pública del projecte del pla general d'El Toro, de l'estudi d'impacte ambiental i del catàleg d'espais protegits. [2000/F5170]
  
El Ple de l'ajuntament, en la sessió ordinària del dia 12 de maig de 2000, va acordar per unanimitat:
  
- Sotmetre a informació pública el projecte de pla general d'El Toro, que ha sigut elaborat per l'equip redactor, així com l'estudi d'impacte ambiental i el catàleg d'espais protegits, durant el termini d'un mes des de l'endemà de l'anunci en el Diari Oficial de la Generalitat Valenciana i en un diari no oficial d'àmplia difusió a la localitat, perquè les persones interessades hi puguen presentar les al·legacions i els suggeriments que estimen oportunes, d'acord amb el que estableix l'article 38 de la Llei 6/1994, de 15 de novembre, i l'article 158 del Reial Decret 158/1998, de 15 de desembre. El projecte diligenciat es trobarà depositat, per a consulta pública, a la Secretaria de l'ajuntament.
  
- Sol·licitar informes dels diversos departaments i òrgans competents de les administracions exigits per la legislació reguladora de les respectives competències.
  
- Sol·licitar dictamen dels municipis que limiten amb El Toro.
  
La falta d'emissió en el termini d'un mes dels informes o dictàmens instats no interromprà la tramitació.
Diari Oficial de la Generalitat Valenciana


Sumari del DOGV 3815, del 16-08-2000 (2000/6498)

Informació pública del projecte d'urbanització de l'avinguda de la Constitució i adjacents. Fase I.
---------------------------------------------------------------------------------------------------

### Dades del document

Número de DOGV
:   3815

Data del DOGV
:   16-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6498


Organisme emissor
:   Ajuntament de L'Alfàs del Pi

Tipus de document
:   Anunci

Informació pública del projecte d'urbanització de l'avinguda de la Constitució i adjacents. Fase I. [2000/S6498]
  
L'Alcaldia Presidència per Decret número 2.352, de 24 de juliol de 2000, ha disposat sotmetre a informació pública el projecte tècnic denominat urbanització de l'avinguda de la Constitució i adjacents. Fase I, redactat per Consultores y Asociados, Ingeniería y Urbanismo SL, amb un pressupost d'execució per contracta de 020.218.863 pessetes. (Expedient 796/2000 Àrea Urbanisme). Durant el termini de 20 dies, comptadors a partir de la publicació d'aquest anunci en el Diari Oficial de la Generalitat Valenciana, podrà ser examinat, i es podran presentar-se, si s'escau, les reclamacions i al·legacions que s'estimen convenients.
Diari Oficial de la Generalitat Valenciana


Sumari del DOGV 3801, del 26-07-2000 (2000/5683)

Exposició pública de l'estudi d'impacte ambiental explotació de la pedrera de calcària Garganta Segunda, al terme municipal de Teulada (Alacant). Expedient. 531/2144-MIW.
--------------------------------------------------------------------------------------------------------------------------------------------------------------------------

### Dades del document

Número de DOGV
:   3801

Data del DOGV
:   26-07-2000

Secció del DOGV
:   V. ALTRES ANUNCIS - E) MEDI AMBIENT

Número del document
:   2000/5683


Organisme emissor
:   Conselleria de Medi Ambient

Tipus de document
:   Anunci

Exposició pública de l'estudi d'impacte ambiental explotació de la pedrera de calcària Garganta Segunda, al terme municipal de Teulada (Alacant). Expedient. 531/1527-WNM. [2000/X5683]
  
Segons es disposa en l'article 22 del Decret 162/1990, de 15 d'octubre, pel qual s'aprovà el Reglament per a l'execució de la Llei 2/1989, de 3 de març, d'Impacte Ambiental, de la Generalitat Valenciana, i fent ús de les facultats que m'atorga el Reglament Orgànic i Funcional de la Conselleria de Medi Ambient, aprovat per Decret 90/1999, de 30 de juliol, del Consell de la Generalitat Valenciana, se sotmet a exposició pública el següent:
  
Estudi d'impacte ambiental: Explotació de la pedrera de calcària Garganta Segunda, al terme municipal de Teulada (Alacant)
  
Expedient: 531/1999- AIA.
  
Terme municipal: Teulada
  
Promotor: Lorenzo Andrés Vallés, SL.
  
Lloc: Conselleria de Medi Ambient, carrer de Francesc Cubells, 7, 46889 València i Ajuntament de Teulada.
  
Període: 30 dies hàbils comptadors de l'endemà de la publicació d'aquest anunci en el Diari Oficial de la Generalitat Valenciana
Diari Oficial de la Generalitat Valenciana


Sumari del DOGV 3853, del 09-10-2000 (2000/8158)

DECRET 152/2000, de 6 d'octubre, del Govern Valencià, per la qual concedeix l'Alta Distinció de la Generalitat Valenciana al senyor Antonio Gutiérrez Vergara.
--------------------------------------------------------------------------------------------------------------------------------------------------------------

### Dades del document

Número de DOGV
:   3853

Data del DOGV
:   09-10-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8158


Data del document
:   06-09-2000

Organisme emissor


Tipus de document
:   Decret

Descriptors 

:   * Generalitat Valenciana
    * distinció honorífica

DECRET 152/2000, de 6 d'octubre, del Govern Valencià, per la qual concedeix l'Alta Distinció de la Generalitat Valenciana al senyor Antonio Gutiérrez Vergara. [2000/8158]
  
El Govern Valencià va crear l'Alta Distinció de la Generalitat Valenciana per mitjà del Decret 28/1986, de 10 de març, per premiar persones físiques o jurídiques que s'hagen distingit en la seua activitat al servei dels interessos generals i peculiars de la Comunitat Valenciana.
  
El senyor Antonio Gutiérrez Vergara, nascut a Orihuela, ha dedicat tota la seua activitat pública a la defensa dels drets dels treballadors. En 1987 va ser elegit secretari general del sindicat Comissions Obreres, i va ser reelegit per dos mandats més fins que el 15 d'abril de 2000 va decidir voluntàriament abandonar tan alta responsabilitat. El seu mandat al cap d'aquest sindicat s'ha caracteritzat per la cerca de la unitat sindical, sempre des de posicions fermes però al mateix temps dialogant i buscant el consens, per la qual cosa ha possibilitat la signatura dels Pactes de Toledo i, més recentment, l'acord entre Govern, empresaris i sindicats sobre pensions.
  
Per això, a proposta del president de la Generalitat Valenciana, i la deliberació prèvia del Govern Valencià, en la reunió del dia 6 d'octubre de 2000,
  
DECRETE
  
Article únic
  
Concedir l'Alta Distinció de la Generalitat Valenciana al senyor Antonio Gutiérrez Vergara.
  
València, 6 d'octubre de 2000
  
El president de la Generalitat Valenciana,
Diari Oficial de la Generalitat Valenciana


Sumari del DOGV 3670, del 20-01-2000 (2000/90)

Informació pública del pla parcial de millora, programa i projectes de reparcel·lació i urbanització de la unitat d'execució número 9 del Pla General d'Ordenació Urbana de Pilar de la Horadada.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3670

Data del DOGV
:   20-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/90


Organisme emissor
:   Ajuntament de Pilar de la Horadada

Tipus de document
:   Anunci

Informació pública del pla parcial de millora, programa i projectes de reparcel·lació i urbanització de la unitat d'execució número 9 del Pla General d'Ordenació Urbana de Pilar de la Horadada. [2000/F90]
  
A la vista de la documentació presentada per Antonio, María Luisa i Clemente Francisco Zapata Ortuño (pla parcial de millora, programa per al desenvolupament de la unitat d'actuació integrada, projecte de reparcel·lació i projecte d'urbanització de la unitat d'execució número 9 del Pla General d'Ordenació Urbana de Pilar de la Horadada, UE/9), redactats per Serrano & Asociados, Urbanistas, i l'arquitecte Antonio Alemán Picatoste, de conformitat amb el que es disposa en la Llei Reguladora de l'Activitat Urbanística, Llei 6/1994, de 15 de novembre, resolc:
  
Primer
  
Sotmetre a informació pública pel termini de 30 dies el pla parcial de millora, programa i projectes de reparcel·lació i urbanització de la unitat d'execució número 9 del Pla General d'Ordenació Urbana de Pilar de la Horadada, presentats per Antonio, María Luisa i Clemente Francisco Zapata Ortuño.
  
Segon
  
Procedir a la publicació de la present resolució en el Diari Oficial de la Generalitat Valenciana i un diari no oficial d'àmplia difusió, i afixar aquest edicte al tauler d'anuncis de l'ajuntament.